**FILOSOFINIŲ ĮŽVALGŲ KONKURSAS
„MANO UOSTAS“**

**Konkurso misija**

Filosofinių įžvalgų konkursu „MANO UOSTAS“ organizatoriai siekia atkreipti dėmesį į išskirtinę jūros ir uosto reikšmę filosofijai bei atskleisti jūros stichijos poveikį mąstymui ir lietuviškajai tapatybei. Klaipėdos ir Vakarų Lietuvos regiono moksleiviai skatinami apmąstyti jūros ir uosto konceptą filosofijoje, mitologijoje, literatūroje, muzikoje, tapyboje, architektūroje, kine ir šių laikų medijų mene, jūrinį faktorių geopolitiniame Lietuvos valstybingumo kontekste, kūrybiškai interpretuojant asmenybės ir jūros santykį, jūrinio pasaulėvaizdžio išskirtinumą ir uosto kultūrą, jūros ir uosto simboliką bei egzistencinius savojo sielos uosto parametrus.

**Konkurso tikslas**

Lavinti moksleivių filosofines įžvalgas ir ugdyti įgūdžius operuoti kūrybinėmis technologijomis.

**Misijos įgyvendinimas**

Misija įgyvendinama sukuriant originalų kūrinį tema „MANO UOSTAS“. Kūrybinis darbas atliekamas pasirenkant vieną iš trijų techninių kūrybos išraiškų: tekstas, fotografija arba vaizdo medžiaga. Įgyvendinant šią misiją, rekomenduojama kūrybiniame darbe laisvai interpretuoti filosofines lietuvių santykio su jūra įžvalgas ir įprasminti lietuviškos jūrinės kultūros bei uosto simboliką.

**Konkurso dalyviai**

Konkursas skirtas 9 – 12 klasių moksleiviams iš bendrojo ugdymo mokyklų, profesinių mokyklų ir neformaliojo švietimo įstaigų Klaipėdos mieste ir Vakarų Lietuvos regione. 8-tos klasės mokiniai gali dalyvauti pateikę papildomą mokytojo ar užsiėmimų vadovo rekomendaciją. Darbą gali rengti vienas mokinys arba mokinių grupė (ne daugiau kaip 4 asmenys).

**Kūrybinio darbo reikalavimai**

Konkurse pretenduojantys dalyvauti moksleiviai turi pasirinkti vieną iš trijų techninių kūrybos išraiškų:

1. Kūrybinis – meninis tekstas (laisvai pasirinktas teksto žanras): apimtis – iki 3 psl. spausdinto teksto;
2. Fotografijos darbai: iki 5 fotografijų;
3. Vaizdo klipas (galimos įvairios išraiškos formos: animacija, performansas, vaizdo / garso instaliacijos ir kt.) : trukmė iki 5 min.

**Vertinimo kriterijai**

Atsiųstus darbus vertins profesionali komisija, kurią sudarys Klaipėdos universiteto dėstytojai, Klaipėdos miesto menininkai bei žinomi kultūros atstovai. Vertinant bus atsižvelgiama į šiuos kriterijus:

* Temos išpildymas;
* Originalumas;
* Vizualinis kūrybinės medžiagos pateikimas;
* Filosofinė išraiška;
* Meninis subtilumas.

**Konkurso etapai**

**I konkurso etapas:** nuo 2018-03-01 iki 2018-03-30. Šio etapo metu moksleivius kuruojantys mokytojai arba vadovai siunčia kūrybinę medžiagą organizatoriams.

Darbai priimami dviem būdais:

1. El. paštu:**mediedros@gmail.com**
2. Registruotu laišku, ant voko nurodant (pašto spaudas turi būti ne vėlesnė kaip galutinė I konkurso etapo termino data):

Filosofinių įžvalgų lavinimo mokinių konkursui „MANO UOSTAS “

Klaipėdos universiteto Humanitarinių ir ugdymo mokslų fakulteto

Filosofijos ir kultūrologijos katedrai

S. Nėries g. 5, 203 kab.

LT 92227 Klaipėda

Siunčiant kūrybinę medžiagą būtina nurodyti: mokinio (ar grupės mokinių) vardą, pavardę, klasę, mokyklą, telefono nr., el. pašto adresą, kuruojančio mokytojo arba vadovo vardą, pavardę, dėstomą dalyką, telefono nr., el. pašto adresą.

**II konkurso etapas:**nuo 2018-04-02 iki 2018-04-06. Šio etapo metu komisija susipažins su atsiųsta konkurso medžiaga ir atrinks konkurso laureatus.

**III konkurso etapas:** 2018-04-19. Konkurso „Mano uostas“ uždarymas. Kvetimus į uždarymo renginį ir visą reikalingą informaciją mokiniai ir jų mokytojai ar vadovai gaus asmeniniu pakvietimu į el.pašto dėžutę balandžio mėn. 9 – 11 dienomis.

**Konkurso apdovanojimai**

Komisija atrinks geriausius darbus pagal numatytus kriterijus kiekvienoje kategorijoje: geriausias kūrybinis tekstas, geriausias fotografijos darbas, geriausias video klipas. Papildomi apdovanojimai bus skiriami už išskirtinį originalumą ir filosofinį išpildymą.

**Konkurso organizatoriai**

Klaipėdos universiteto

Humanitarinių ir ugdymo mokslų fakulteto

Filosofijos ir kultūrologijos katedra

Kontaktams: dr. Ernesta Molotokienė

El.p.: irama@inbox.lt

Tel. nr.: +370 61460046

Asociacija „Mediėdros“

Prezidentė Andželika Rimkuvienė

Kontaktams: el. p.: mediedros@gmail.com

Tel. nr.: +370 686 03830